seungwon929/Th-miracl huggingface dataset:
สเตโกดอน

สเตโกดอน () เป็นสกุลของสัตว์เลี้ยงลูกด้วยนมจำพวกช้างที่สูญพันธุ์ไปแล้วตั้งแต่ยุคก่อนประวัติศาสตร์ มีชื่อวิทยาศาสตร์ว่า "Stegodon" (หมายถึง "รากฟัน" จากภาษากรีกคำว่า "στέγειν" อ่านว่า "stegein" หมายถึง "ครอบคลุม" และ "ὀδούς" อ่านว่า "odous" หมายถึง "ฟัน")

เดิมทีสเตโกดอนถูกจัดให้อยู่ในวงศ์ Elephantidae ซึ่งเป็นวงศ์เดียวกับวงศ์ของช้างในยุคปัจจุบัน แต่ต่อมาได้ถูกแบ่งแยกออกมาเป็นวงศ์ของตัวเอง คือ Stegodontidae มีชีวิตอยู่ในยุคไมโอซีนตอนปลาย ถึงต้นยุคไพลสโตซีน ราว 1,800,000 ปีก่อน จัดว่าเป็นช้างรุ่นที่ 6 ในลำดับวิวัฒนาการของช้าง ซึ่งนับว่าว่าเก่าแก่กว่าช้างแมมมอธ ซึ่งถูกจัดอยู่ในรุ่นที่ 8 ที่เป็นที่รู้จักกันเป็นอย่างดีเสียอีก
สเตโกดอน จัดว่าเป็นช้างโบราณ ที่เชื่อว่ามีสายสัมพันธ์กับช้างในสกุล "Elephas" หรือช้างเอเชียในยุคปัจจุบัน เป็นไปได้ว่าช้างเอเชียอาจสืบสายพันธุ์หรือวิวัฒนาการมาจากสเตโกดอน นอกจากนี้แล้วสเตโกดอนยังถือว่าเป็นช้างที่มีลักษณะร่วมกันของช้างเอเชียกับมาสโตดอน ซึ่งเป็นช้างโบราณอีกสกุลหนึ่งที่สูญพันธุ์ไปแล้วเช่นกัน

สเตโกดอน มีรูปร่างที่สูงใหญ่ บางตัวหรือบางชนิดอาจสูงถึง 4 เมตร มีลักษณะทั่วไปคล้ายกับช้างในยุคปัจจุบัน กะโหลกมีขนาดใหญ่ ขากรรไกรสั้น ไม่มีงาล่าง ฟันกรามประกอบด้วยสันฟันแนวขวาง 6–13 สัน มีลักษณะเด่น คือ มีงาหนึ่งคู่ที่ยาวงอกออกมาจากมุมปากทั้งสองข้าง มีลักษณะชิดติดกัน ซึ่งในบางชนิดมีความยาวได้ถึง 3.3 เมตร งวงไม่สามารถแทรกลงตรงกลางงาได้ ต้องพาดไปไว้ข้างใดข้างหนึ่ง

ซากดึกดำบรรพ์ของสเตโกดอนถูกค้นพบในทวีปเอเชีย โดยเฉพาะในภูมิภาคเอเชียใต้และเอเชียตะวันออกเฉียงใต้ ในประเทศไทยค้นพบที่ตำบลท่าช้าง อำเภอเฉลิมพระเกียรติ จังหวัดนครราชสีมา และอำเภอทุ่งหว้า จังหวัดสตูล โดยที่จังหวัดสตูลนั้น ถูกค้นพบในถ้ำแห่งหนึ่ง ซึ่งเป็นถ้ำที่มีน้ำทะเลไหลผ่านพื้นถ้ำด้วยความยาวกว่า 4 กิโลเมตร เดิมชาวบ้านที่นี่เรียก "ถ้ำวังกล้วย" แต่ปัจจุบันได้ถูกเปลี่ยนชื่อเป็น "ถ้ำเลสเตโกดอน" จากองค์การบริหารส่วนท้องถิ่น และเป็นสถานที่ท่องเที่ยวสำคัญแห่งหนึ่งของจังหวัดด้วย
ฮิวโก บอล

ฮิวโก บอล (; 22 กุมภาพันธ์ ค.ศ. 1886 – 14 กันยายน ค.ศ. 1927) เป็นนักเขียนและกวีชาวเยอรมัน เกิดในครอบครัวคาทอลิกที่เมืองเพอร์มาเซนส์ บอลเรียนด้านสังคมวิทยาและปรัชญาที่มหาวิทยาลัยมิวนิกและมหาวิทยาลัยไฮเดลแบร์ก ในปี ค.ศ. 1910 บอลย้ายไปเบอร์ลินเพื่อร่วมงานกับแมกซ์ ไรน์ฮาดต์ ผู้กำกับภาพยนตร์ชาวออสเตรีย ในช่วงต้นสงครามโลกครั้งที่หนึ่ง บอลอาสาอยู่หน่วยแพทย์แต่ถูกปฏิเสธ ต่อมาเขาเดินทางไปที่ซูริก ประเทศสวิตเซอร์แลนด์กับเอมมี เฮนนิงส์ นักแสดงคาบาเรต์และกวี ซึ่งเขาแต่งงานด้วยในปี ค.ศ. 1920 ที่นั่นบอลยังคงสนใจในแนวคิดอนาธิปไตยและผลงานของมีฮาอิล บาคูนิน ในปี ค.ศ. 1916 บอลออกแถลงการณ์ดาดาและร่วมกับเฮนนิงส์ก่อตั้งคาบาเรต์วอลแตร์ ซึ่งเป็นแหล่งเผยแพร่ผลงานแนวดาดา บอลเข้าร่วมกับแนวคิดดาดาอยู่สองปีก่อนจะเกษียณตัวเองไปใช้ชีวิตอยู่ที่รัฐทีชีโน ทางตอนใต้ของสวิตเซอร์แลนด์ บอลเสียชีวิตด้วยโรคมะเร็งกระเพาะอาหารในปี ค.ศ. 1927
สมบูรณ์ อุทัยเวียนกุล

นายสมบูรณ์ อุทัยเวียนกุล (เกิด 24 เมษายน พ.ศ. 2502) สมาชิกสภาผู้แทนราษฎรจังหวัดตรัง 4 สมัย

นายสมบูรณ์ อุทัยเวียนกุล เกิดเมื่อวันที่ 24 เมษายน พ.ศ. 2502 เป็นบุตรคนที่ 4 ในพี่น้อง 5 คน ของ นายหุ้ย(อุทัย) กับ นางเวียน มโนภิรมย์ ที่บ้านหัวหิน ตำบลบ่อน้ำร้อน อำเภอกันตัง จังหวัดตรัง สำเร็จการศึกษา ครุศาสตรบัณฑิต และ ครุศาสตรมหาบัณฑิต สาขาวิชาพลศึกษา จาก จุฬาลงกรณ์มหาวิทยาลัย

ศึกษาหลักสูตรพิเศษ หลักสูตรผู้บริหารสถานศึกษาระดับสูง กระทรวงศึกษาธิการ หลักสูตรผู้บริหารระดับสูงการเมืองการปกครอง (ปปร.9) สถาบันพระปกเกล้า หลักสูตรพัฒนาการเมืองระดับสูง (พตส.2) คณะกรรมการการเลือกตั้ง

นายสมบูรณ์ สมรสกับ ผศ.ดร.เกษร อุทัยเวียนกุล (สกุลเดิม : เข็มทอง) มีบุตรและธิดารวม 3 คน คือ นายกีรติชาติ อุทัยเวียนกุล, น.ส.เหมือนฝัน อุทัยเวียนกุล และ น.ส.นภัสนันท์ อุทัยเวียนกุล

หลังจากจบการศึกษาในระดับปริญญาตรี สมบูรณ์ได้เข้าทำงานเป็นอาจารย์ที่ วิทยาลัยพลศึกษาจังหวัดกระบี่ จากนั้นได้ย้ายมาเป็นอาจารย์และผู้บริหารที่วิทยาลัยพลศึกษาจังหวัดตรัง ตามลำดับ ก่อนที่จะลาออกจากราชการ เพื่อลงสมัครรับเลือกตั้งเป็นสมาชิกสภาผู้แทนราษฎร
ปัจจุบัน

สมบูรณ์เข้าสู่วงการการเมืองด้วยการเป็นสมาชิกสภาผู้แทนราษฎรครั้งแรกใน พ.ศ. 2544 สังกัดพรรคประชาธิปัตย์ และได้รับเลือกตั้งติดต่อกันรวม 4 สมัย

นายสมบูรณ์ อุทัยเวียนกุล ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
อ็อทโท ฟาร์

อ็อทโท ฟาร์ (; 19 สิงหาคม ค.ศ. 1892 – 28 กุมภาพันธ์ ค.ศ. 1969) เป็นนักกีฬาว่ายน้ำท่ากรรเชียง และประสบความสำเร็จในการแข่งขันโอลิมปิกฤดูร้อน 1912

อ็อทโทเกิดและเสียชีวิตที่เมืองบาทคันชตัท

อ็อทโทได้เข้าร่วมการแข่งขันเพียงครั้งเดียวและได้รับ รางวัลเหรียญทองจากการแข่งขันว่ายน้ำ 100 เมตร ท่ากรรเชียง
ออทโท อัมเมอร์มันน์

ออทโท อัมเมอร์มันน์ (เกิด 7 กันยายน ค.ศ. 1932) เป็นนักกีฬาขี่ม้าชาวเยอรมัน ซึ่งออทโทได้เข้าร่วมการแข่งขันโอลิมปิกฤดูร้อน 1976 ที่เมือง มอนทรีออล และได้รับรางวัลเหรียญเงิน
แบล็กเมจิก (เพลงลิตเทิลมิกซ์)

"แบล็กเมจิก" () เป็นเพลงของวงเกิร์ลกรุปอังกฤษ ลิตเทิลมิกซ์ เขียนโดย กามีย์ เพอร์เซลล์, เอ็ด เดรเวสต์, เอ็ดเวิร์ด ฟอร์ล เออร์ฟยอร์ด และเฮนริก มิเชลเซน โปรดิวเซอร์โดยชาวนอร์เวย์ที่ชื่อ อีเล็กทริก หลังจากที่เคยร่วมงานกันในอัลบั้ม "ซาลูต" (ค.ศ. 2013) ร่วมโปรดิวเซอร์เพลงโดยแมตต์ แรดซึ่งเป็นผู้อำนวยการผลิต เพลงออกจำหน่ายวันที่ 21 พฤษภาคม ค.ศ. 2015 เป็นซิงเกิลที่หนึ่งของอัลบั้ม "เก็ตเวียร์ด" เพลงยังถูกบรรจุอยู่ในซิงเกิลที่ห้าของอัลบั้มรวมเพลงฮิต "นาวแดตส์วอตไอคอลมิวสิก 91" อีกด้วย

เพลงได้รับคำวิจารณ์ด้านบวกจากนักวิจารณ์และเมื่อเปรียบเทียบกับเพลงจากอัลบั้มเปิดตัว "ดีเอ็นเอ" (ค.ศ. 2012) ซึ่งพบว่าเป็นเพลงที่ฟังติดหูและยกย่องในท่วงทำนอง เพลงสามารถขึ้นถึงอันดับหนึ่งบนชาร์ตซิงเกิลแห่งสหราชอาณาจักรกับยอดขาย 113,000 ชุด มันกลายเป็นเพลงแรกของวงที่ติดอันดับหนึ่งบนชาร์ตได้นับตั้งแต่เพลง "วิงส์" ใน ค.ศ. 2012 นอกจากนี้ เพลงขึ้นสิบอันดับแรกในประเทศไอร์แลนด์, อิสราเอล และออสเตรเลีย โดยได้รับการรับรองในระดับแพลทินัม ในชาร์ตซิงเกิลแห่งสหราชอาณาจักร "แบล็กเมจิก" ค้างอยู่ตรงนั้นนาน 3 สัปดาห์ โดยเป็นเพลงแรกของวงที่สามารถทำอย่างนั้นได้นับตั้งแต่วงซูกาเบบส์ที่ทำสถิติไว้ในเดือนตุลาคม ค.ศ. 2007 เพลงได้รับการเสนอชื่อเข้าชิงรางวัลทีนชอยส์อวอร์ดในสาขาเพลงรักยอดนิยม และยังได้รับการเสนอชื่อเข้าชิงรางวัลบริตอะวอดส์ในสาขามิวสิกวิดีโอยอดเยี่ยมและในสาขาเพลงยอดเยี่ยม
เส้นเวลาของประวัติศาสตร์และอนาคตโลก

นี่คือ เส้นเวลาของประวัติศาสตร์โลก มีรายละเอียดของเหตุการณ์ที่บันทึกไว้ตั้งแต่การประดิษฐ์ตัวอักษรใช้เมื่อประมาณ 5000 ปีที่แล้ว (ซึ่งถึอเป็นการเริ่มต้นยุคประวัติศาสตร์) จนถึงปัจจุบัน
โยฮันน์ มายอร์

โยฮันน์ มายอร์ (2 มกราคม ค.ศ. 1533 - 6 มีนาคม ค.ศ. 1600) เป็นนักเทววิทยานิกายโปรแตสแตนต์ นักมนุษยนิยม และกวีชาวเยอรมัน

โจฮันน์ มายอร์ เกิดที่เมืองซานคท์ โยอาซิมส์ทอล และเข้ารับการศีกษาที่มหาวิทยาลัยวิทเทนเบิร์ก ในปี ค.ศ. 1549
อดอล์ฟ ฟิสเชอร์ (นักแสดง)

อดอล์ฟ ฟิสเชอร์ (18 พฤศจิกายน ค.ศ. 1900 - 21 ตุลาคม ค.ศ. 1984) เป็นนักแสดงชาวเยอรมัน และเล่นภาพยนตร์ ยาวนานกว่า 60 ปี ตั้งแต่ปี 1931 ถึง 1977
ปลาขวาน

ปลาขวานเป็นปลาในตระกูล Sternoptychidae จำพวกปลาทะเลน้ำลึก โดยมีทั้งหมดด้วยกันทั้งหมดกว่า 45 สายพันธุ์ แต่ละสายพันธุ์ก็จะมีขนาดของตัวที่แตกต่างกันไป แต่ตัวที่ใหญ่ที่สุดจะมีขนาดความยาวประมาณ 12 เซนติเมตรเท่านั้น ส่วนปลาขวานสายพันธุ์ขนาดเล็กจิ๋วส่วนใหญ่จะมีเกล็ดสีเงินละเอียด นอกจากนั้นยังมีบางสายพันธุ์ที่มีลำตัวสีน้ำตาลและสีเขียวเข้มอีกด้วย
ปลาขวานจะมีดวงตาที่โตใหญ่แหงนมองขึ้นด้านบนซึ่งมีประสิทธิภาพอย่างมากในการล่าเหยื่อที่ร่วงตกลงมาจากข้างบน และด้วยความที่ใต้ท้องทะเลลึกจะมีแสงสว่างที่น้อยมาก ดังนั้นดวงตาของมันจึงมีความไวต่อแสงมากและสามารถแยกแยะระหว่างเงาและแสงจากด้านบนได้เป็นอย่างดี
นอกจากนี้ปลาขวานยังเป็นสัตว์ที่มีลักษณะพิเศษในการสร้างแสงของตัวเองได้ด้วย โดยผ่านกระบวนการที่เรียกว่า ไบโอลูมิเนสเซนส์ (Bioluminescence) หรือการเรืองแสงของสิ่งมีชีวิต โดยปลาขวานจะมีอวัยวะพิเศษที่เรียกว่า photophore หรือ เซลล์เรืองแสง มันจะทำปฏิกิริยาเคมีและสามารถผลิตสารเรืองแสงได้เช่นเดียวกับหิ่งห้อย ปลาขวานจึงสามารถปรับแสงในตัวเองได้ ทั้งนี้ด้านนักวิทยาศาสตร์เชื่อว่ากลไกดังกล่าวนี้น่าจะมีส่วนสำคัญที่ใช้ในการหาคู่ ถึงแม้ว่าจะทราบพฤติกรรมการผสมพันธุ์ของมันเพียงน้อยนิดก็ตาม
ปัจจุบันยังไม่ทราบรายละเอียดเกี่ยวกับวงจรชีวิตของปลาขวานมากนัก ทางนักวิทยาศาสตร์ให้ความเห็นว่ามันมีวงจรชีวิตที่สั้นไม่ถึง 1 ปี โดยอาศัยช่วงเวลาตอนกลางคืนอพยพไปยังบริเวณน้ำตื้นเพื่อหาแพลงก์ตอนและปลาขนาดเล็กกินเป็นอาหาร ส่วนในช่วงกลางวันมันก็จะว่ายกลับลงน้ำลึก ถือว่าเป็นพฤติกรรมที่แปลกมากทีเดียว โดยส่วนใหญ่แล้วจะพบปลาขวานได้ในแถบน้ำเย็นที่ความลึกลงไปใต้ท้องทะเลประมาณ 180 ถึง 1,370 เมตร
ปลาแฟงค์ทูธ

ปลาแฟงค์ทูธ () เป็นปลาทะเลลึกชนิดหนึ่ง อาศัยอยู่ในมหาสมุทรแปซิฟิกเขตร้อนและมหาสมุทรแอตแลนติก มีรูปร่างประหลาดและน่ากลัว พวกมันเขี้ยวยาว 2 ซี่ ตัวที่โตเต็มวัยมีหลากสีตั้งแต่ น้ำตาลแก่ จนถึงดำ ในขณะที่ตัวที่อายุยังน้อยมีลักษณะต่างกันโดยสิ้นเชิง เพราะมีสีเทาสว่างและมีหนามยาวบนหัวหรือ ดวงตาของมันมีขนาดเล็กขากรรไกรขนาดใหญ่และเขี้ยวที่ยาวและคม รูปร่างเหมือนสัตว์ประหลาด ตัวโตเต็มวัยของมันก็มีขนาดความยาวแค่ 6 นิ้ว แถมมีลำตัวสั้นและหัวขนาดใหญ่

แฟงค์ทูธถูกตั้งชื่อตามตัวปลาที่มีฟันยาวและคม เหมือนเขี้ยวเรียงตัวกันอยู่ในปากขนาดใหญ่ แฟงค์ทูธเป็นอีกสายพันธุ์สุดขั้วที่อาศัยอยู่ใต้ทะเลลึกลงไปถึง 16,000 ฟุต ซึ่งความลึกระดับนี้มีแรงดันน้ำสูงและอุณหภูมิต่ำ อาหารเป็นสิ่งหายาก ดังนั้นแฟงค์ทูธจึงกินทุกอย่างที่หาได้ และอาหารส่วนใหญ่ก็ตกลงมาจากทะเลด้านบน

พวกมันมีฟันขนาดใหญ่ที่ไม่เข้ากับรูปร่าง หัวและกรามมีขนาดใหญ่มีลักษณะเปราะบางมีรอยบวมและรอยหยักที่ถูกปกคลุมด้วยผิวหนังบาง ๆ มีสีน้ำตาลเข้มจนถึงสีดำและมีการบีบอัดตามแนวขวางลึกตรงใบหน้าและค่อย ๆ เรียวเล็กลงไปเรื่อย ๆ จนถึงหางมีดวงตาค่อนข้างเล็กอยู่บนหัว ครีบมีขนาดเล็กเรียบง่าย เกล็ดจะฝังอยู่ในผิวหนังและมีรูปแบบเป็นแผ่นบาง ๆ

ช่วงตัวอ่อนและวัยเจริญพันธุ์จะอยู่บริเวณน้ำที่มีความลึกระหว่าง 200 ถึง 2,000 เมตร (660 และ 6,560 ฟุต) จากนั้นจะมีการโยกย้ายถิ่นเหมือนปลาทะเลลึกชนิดอื่นในช่วงโตเต็มวัยซึ่งจะพบได้บ่อยบริเวณน้ำลึก 5,000 เมตร (16,000 ฟุต) และจะขึ้นมาบนผิวน้ำในเวลาเย็น อาจรวมกันเป็นฝูงหรือมาแค่ตัวเดียวเพื่อหาอาหารและจะกลับลงน้ำลึกในเวลาเช้า

ความถี่และเวลาในการวางไข่ของปลาแฟงค์ทูธนั้นยังไม่เป็นที่แน่นอนเวลาปลาแฟงค์ทูธวางไข่พวกมันจะทิ้งไข่เอาไวจนพวกมันฟักออกมาเองพอปลาแฟงค์ทูธที่มีขนาดประมาณ 8 เซนติเมตร (3.1 นิ้ว) พวกมันจะว่ายลงไปในน้ำลึกตั้งแต่เดือนมิถุนายนถึงเดือนสิงหาคม เมื่อปลาแฟงค์ทูธมีความยาว 16 ซม. (6.3 นิ้ว) นั้นจะเริ่มเข้าสู่ช่วงโตเต็มวัย แต่การเวลาในการเจริญเติบโตนั้นจะช้าเช่นเดียวกับปลาทะเลน้ำลึกชนิดอื่นๆ

สายพันธุ์ที่พบในปัจจุบันมี 2 ชนิดคือ:
ปลาไวเปอร์

ปลาไวเปอร์ () เป็นปลาในสกุลChauliodus มีลำตัวยาวส่วนมากสีของมันจะดำสนิทมันมีฟันเหมือนเข็มยาวและคมมากมีขากรรไกรเหมือนบานพับ ปลาไวเปอร์นั้นถือเป็นนักล่าขนาดเล็กเนื่องจากมันมีขนาดยาวประมาณ 30-60 เซนติเมตรเท่านั้นแต่มันก็อาศัยอยู่ในความลึกถึง 80–1,520 เมตรซึ่งในความมืดมิดนั้น มันจะมีการเรืองแสงเป็นจุดๆที่เรียกว่า "photophores" เป็นลายไปตามท้องของมัน มีทั้งหมด 9 ชนิด ส่วนมากอายุโดยเฉลี่ย 15-30 ปีในตอนกลางวันพวกมันจะอยู่บริเวณน้ำลึกในเวลากลางคืนส่วนใหญ่อยู่ในเขตน่านน้ำเขตร้อน

ปลาไวเปอร์จะมีสีเขียวออกดำมีฟันยาวและแหลมคมมันไม่สามารถปิดปากได้สนิดเนื่องจากฟันที่ยาวของมันพวกมันสามารถอยู่ได้แม้ไม่ได้กินอาหารเป็นเวลานานเหมือนปลาทะเลลึกชนิดอื่น พวกมันมีอายุขัยได้ถึง40-30ปีแต่อาจอยู่ไม่ถึงเนื่องจากจะตกเป็นเหยือของฉลามและโลมา พวกมันสามารถว่ายน้ำได้ไม่เร็วมากนักตัวของมันนั้นถึงดูเหมือนปกคลุมด้วยเกล็ดแต่มันไม่ใช่เพราะพวกมันมีสารที่ไม่รู้จักปกคลุมด้วยสารเคลือบใส่ที่ไม่รู้จัก

เนื่องจากพวกมันเป็นปลาน้ำลึกที่มนุษย์ทำการสำรวจได้ยากจึงไม่ค่อยมีใครรู้ถึงการดำรงชีวิตของพวกมันมากนัก แต่ปลาไวเปอร์จะสามารถพบได้ในบริเวณน้ำที่ลึก 1,000 ถึง 4,000 เมตรโดยจะมีอุณหภูมิเฉลี่ยอยู่ที่ 4 องศาเซลเซียส

การล่าเหยือของปลาไวเปอร์นั้นจะใช่ความนิ่งไม่ขยับตัวและใช่สีตัวที่ดำสนิดให้กลมกลืนกับสภาพแวดล้อมบริเวณนั้นเพื่อให้เหยือไม่สามารถสังเกตได้โดยพวกมันอาจรอเป็นชั่วโมงเมื่อเจอเหยือพวกมันจะงับและสังหารเหยือด้วยฟันที่แหลมคนของพวกมันจากการผ่าซากเพื่อตรวจสอบกระเพาะอาหารจะพบว่ามีปลาเรืองแสงและปลาทะเลลึกชนิดต่าง ๆ
คิวบิกเซอร์โคเนีย

คิวบิกเซอร์โคเนีย (, CZ) คนไทยบ้างเรียก เพชรสวิส เพชรเบลเยียม เพชรรัสเซีย เป็นรูปผลึกทรงลูกบาษก์ของเซอร์โคเนียมไดออกไซด์ (ZrO) เป็นวัสดุสังเคราะห์ แข็ง ดูด้วยตาไร้ตำหนิและปกติไร้สี แต่อาจถูกทำให้มีสีต่าง ๆ ได้ ทั้งนี้ ระวังสับสนกับเซอร์คอน ซึ่งเป็นเซอร์โคเนียมซิลิเกต (ZrSiO) ที่บางทีเรียกผิดเป็น "คิวบิกเซอร์โคเนียม"

เนื่องจากมีราคาถูก คงทนและดูด้วยตาแล้วคล้ายกับเพชรมาก คิวบิกเซอร์โคเนียสังเคราะห์จึงยังเป็นคู่แข่งสำคัญทางอัญมณีวิทยาและเศรษฐฏิจของเพชรนับแต่เริ่มการผลิตเชิงพาณิชย์ในปี 2519 คู่แข่งอัญมณีสังเคราะห์หลัก คือ มอยซอนไนต์ (moissanite) สังเคราะห์ที่เพิ่งพัฒนาไม่นานนี้
เส้นเวลากราฟิกจากบิกแบงถึงฮีตเดท

นี่คือเส้นเวลาของจักรวาลจากบิกแบง (Big Bang) ถึงฮีทเดธ (Heat Death) แสดงยุคต่างๆของจักรวาล ฮีทเดธจะเกิดขึ้นในอีก 10 ปี ถ้าโปรตอนสลายตัว

โดยทั่วไป สเกลลอการิทึมจะถูกใช้กับเส้นเวลาเช่นนี้ แต่ช่วง Stelliferous Era ที่น่าสนใจที่สุด จะถูกบีบลงมากเกินไป ดังนั้นสเกลลอการึทึมสองชั้น "s" ("s*100" ในภาพ) จึงถูกนำมาใช้แทน แต่ค่าที่น้อยที่สุดของมันคือ 1 ไม่ใช่ 0 ตามที่ต้องการ และค่าของปีที่น้อยกว่า 10 ใช้การไม่ได้ ดังนั้น เวลาในช่วง 0.1-10 ปี จะกลายเป็น 0 แต่มันไม่สำคัญกับกรณีนี้เพราะไม่มีอะไรพิเศษในประวัติศาสตร์ของจักรวาลในช่วงเวลานั้น

วินาที (second) ในสเกลเวลาจะเปลี่ยนเป็นปีได้โดยใช้สูตร formula_2 ซึ่งใช้ระบบปฏิทินจูเลียน
อัลเบิร์ต ลิพเพอร์ต

อัลเบิร์ต ลิพเพอร์ต (ค.ศ. 1901 - ค.ศ. 1978) เป็นนักแสดงบนเวทีและโทรทัศน์ชาวเยอรมัน และอัลเบิร์ต ลิพเพอร์ต ยังเป็นผู้จัดการ ดอยซ์เชิส เชาส์ฟิลเฮาส์ ระหว่างปี ค.ศ. 1948 ถึงปี ค.ศ. 1955
เทออา ไอช์บิชเลอร์

เทออา ไอช์บิชเลอร์ โมร์  (21 สิงหาคม ค.ศฝ 1889 - 25 มิถุนายน ค.ศ. 1957) เป็นนักแสดงหญิงชาวเยอรมัน ผลงานภาพยนตร์ของเทออา มีมากกว่า 30 ผลงาน ระหว่าง ปี ค.ศ 1934 ถึง ค.ศ. 1957
ไรเนอร์ บาเซอโด

ไรเนอร์ บาเซอโด () เป็นนักแสดงภาพยนตร์และโทรทัศน์ชาวเยอรมัน
เฮ็ลมูท บรัช

เฮ็ลมูท บรัช (; ค.ศ. 1912–1987) เป็นนักแสดงภาพยนตร์และโทรทัศน์ชาวเยอรมัน
ลาร์ส ไอดินเกอร์

ลาร์ส ไอดินเกอร์ (เกิด 21 มกราคม ค.ศ. 1976) เป็นนักแสดงชาวเยอรมัน ในเดือนกุมภาพันธ์ ค.ศ. 2016 ชื่อของลาร์สได้เป็น 1 ในคณะกรรมการตัดสินการประกวดในการแข่งขันเทศกาลภาพยนตร์นานาชาติเบอร์ลินครั้งที่ 66
ทิม แบร์กมันน์

ทิม แบร์กมันน์ (เกิด 2 มีนาคม ค.ศ. 1972) เป็นนักแสดงชายชาวเยอรมัน โดยทิมได้แสดงภาพยนตร์มากกว่า 90 เรื่อง และเริ่มแสดงภาพยนตร์ในปี ค.ศ. 1993
วัดหนองอารีย์

วัดหนองอารี เดิมชื่อ วัดหนองอารีย์สัมพันธ์มาลา ตั้งอยู่เลขที่ 1 ม.1 ต.ดินแดง อ.ไพรบึง จ.ศรีสะเกษ สังกัดสงฆ์มหานิกาย มีเนื้อที่11 ไร่ 1 งาน 16 ตารางวา โฉนดที่ดิน439 นับว่าเป็นวัดที่เก่าแก่แห่งหนึ่ง ของจังหวัดศรีสะเกษ จากตำราโบราณและคนเฒ่าคนแก่ในหมู่บ้านได้กล่าวว่า ไม่รู้ว่าสร้างขึ้นเมื่อใด ใครเป็นผู้สร้าง เพราะเกิดมาก็ได้พบเห็น วัดและโบสถ์อยู่แล้ว แต่สันนิฐานว่า สร้างขึ้นประมาณพ.ศ. 2410 (ปลายรัชสมัย พระบาทสมเด็จพระจอมเกล้าเจ้าอยู่หัว รัชกาลที่4) ได้รับพระราชทานวิสุงคามสีมา เมื่อวันที่ 17 มกราคม 2435 เขตวิสุงคามสีมา กว้าง 10 เมตร ยาว 15 เมตร มีศาสนาสถานที่สำคัญคืออุโบสถเป็นอาคารทรงไทยเดิม มีลักษณะพิเศษคือมีประตูทางเข้า-ออก ทางเดียว ซึ่งมีไม่กี่แห่งในจังหวัดศรีสะเกษ ปัจจุบันได้มีการบูรณะปฏิสังขรณ์ตามรูปแบบโครงสร้างเดิม เพื่อเป็นคงความเป็นเอกลักษณ์คงความสวยงามและเป็นแหล่งศึกษาศาสนสถานสำหรับผู้สนใจได้เที่ยวชม เนื่องจากยังไม่เป็นที่รู้จักเท่าที่ควร ปัจจุบันมี พระครูพินิจธรรมวิชัย เป็นเจ้าอาวาส

การเดินทางไปวัดวัดหนองอารี (อยู่ห่างจากตัวเมืองศรีสะเกษประมาณ 35 กิโลเมตร) เดินทางจากตัวเมืองศรีสะเกษ ผ่านถนนสาย ศรีสะเกษ - กันทรลักษ์ (ทางหลวงจังหวัดหมายเลข 3001) ออกจากตัวเมือง ประมาณ 7 กิโลเมตร ให้เลี้ยวขวา ทางเข้า อสมท.ศรีสะเกษ (ทางหลวงชนบทหมายเลข 3015) เดินทางอีกประมาณ 28 กิโลเมตร ถึงวัดหนองอารี
แดมน์ยู

แดมน์ยู () เป็นเพลงของพรินซ์ ในปี ค.ศ. 1992 จากอัลบั้ม Love Symbol ออกจำหน่ายในวันที่ 17 พฤศจิกายน ค.ศ. 1992 ในสังกัดค่ายPaisley Park ภายใต้การดูแลของWarner Bros.
คาร์ล เบอเซอ

คาร์ล เบอเซอ (; 26 สิงหาคม ค.ศ. 1887 – 6 กรกฎาคม ค.ศ. 1958) เป็นผู้กำกับภาพยนตร์ นักเขียนบท และผู้ผลิตภาพยนตร์ชาวเยอรมัน เขาเป็นผู้กำกับตั้งแต่ปี ค.ศ. 1917 ถึง ค.ศ. 1957 มีผลงานกำกับภาพยนตร์มากถึง 158 ผลงาน
เส้นเวลากราฟิกของยุคแห่งดวงดาว

นี่คือเส้นเวลาของยุคแห่งดวงดาว (Stelliferous Era) นอกจากนี้ยังแสดงบางส่วนของยุคแรกเริ่ม (primordial era) และยุคเสื่อม (degenerate era) ก่อนที่จะไปถึงฮีทเดธ (Heat Death) อีกด้วย

สเกลที่ใช้คือ formula_1 ตัวอย่างเช่น 1 ล้านปี คือ formula_2
ชเต็ฟฟัน ครา

ชเต็ฟฟัน ครา () เป็นนักไวโอลินชาวเยอรมัน เขาแยกรหัสเครื่องอินิกมาที่เหลืออยู่สามชุดสุดท้ายภายหลังสงครามโลกครั้งที่สองเมื่อวันที่ 4 มีนาคม ค.ศ. 2006
เดอะโมสต์บิวตีฟูลเกิร์ลอินเดอะเวิลด์ (เพลงพรินซ์)

เดอะโมสต์บิวตีฟูลเกิร์ลอินเดอะเวิลด์ () เป็นเพลงและซิงเกิลนำของพรินซ์ จากอัลบั้มในปี ค.ศ. 1995 "The Gold Experience" เป็นครั้งแรกของเขาได้รับการวางจำหน่ายตั้งแต่เปลี่ยนชื่อบนเวทีของเขาที่จะเป็นสัญลักษณ์ที่พูดไม่ได้ ด้วยความยินยอมของผู้จัดจำหน่ายค่ายเพลงของพรินซ์ทั่วไป Warner Bros. Records "The Most Beautiful Girl in the World" ออกจำหน่ายโดยค่าย NPG Records แลพEdel Music ค่ายเพลงอิสระBellmark Records

ซิงเกิลนี้ออกจำหน่ายในเดือนกุมภาพันธ์ ค.ศ. 1994 ในสหราชอาณาจักร และเป็นซิงเกิลเดี่ยวของพรินซ์ที่ขึ้นชาร์ตอันดับที่ 1 ชาร์ตซิงเกิลแห่งสหราชอาณาจักร
ไวเคานต์

ไวเคานต์ (Viscount สำหรับบุรุษ) หรือ ไวเคาน์เตส (Viscountess สำหรับสตรี) ("ไว" ไม่ออกเสียง s) ในปัจจุบันเป็นฐานันดรศักดิ์ยุโรปสำหรับชนชั้นขุนนาง แต่ในอดีตอาจสื่อถึงชนชั้นระดับรองลงมาด้วย ตั้งแต่อดีตเป็นต้นมา จนถึงปัจจุบัน ตำแหน่งไวเคานต์นั้นไม่ถือเป็นตำแหน่งในระบบขุนนางสืบตระกูล เป็นเพียงตำแหน่งที่ใช้สื่อถึงการเป็นชนชั้นสูง ผู้ที่มีฐานันดรนี้ในสหราชอาณาจักร อาทิ เจมส์ ไวเคานต์เซเวิร์น พระราชนัดดาในสมเด็จพระราชินีนาถเอลิซาเบธที่ 2

คำๆนี้มาจากภาษาฝรั่งเศสสมัยเก่า "visconte" ซึ่งมีรากศัพท์มาจากภาษาละตินสมัยกลาง "vicecomitem" กลายเป็นคำว่า "vicecomes" (vice- หมายถึง "รอง" และ -comes หมายถึง "มิตร") ก่อนที่สุดท้ายจะหันไปใช้การเขียนตามแบบจักรวรรดิโรมันอันศักดิ์สิทธิ์ "count" แทน
เฮลมุท อาร์เทิลท์

เฮลมุท อาร์เทิลท์ (เกิด 7 พฤศจิกายน ค.ศ. 1940) เป็นนักกีฬายิงปืนชาวเยอรมัน โดยเฮลมุทได้เข้าร่วมการแข่งขันประเภทปืนพก 50 เมตร ในการแข่งขัน โอลิมปิกฤดูร้อน 1968 ที่ประเทศเยอรมนีตะวันออก
ทอร์เบิร์น เบิร์กมัน

ทอร์เบิร์น โอลอฟ เบิร์กมัน (; 20 มีนาคม ค.ศ. 1735 – 8 กรกฎาคม ค.ศ. 1784) เป็นนักเคมีและนักวิทยาแร่ชาวสวีเดน เกิดที่เมืองคาทารินเบิร์ก (ปัจจุบันอยู่ในประเทศสาธารณรัฐเช็ก) เป็นบุตรของบาร์โธลด์ เบิร์กมันและซารา แฮก เบิร์กมันเข้าเรียนที่มหาวิทยาลัยอุปซอลาเมื่ออายุได้ 17 ปี โดยบิดาต้องการให้เขาเรียนกฎหมายและศาสนา ในขณะที่ตัวเบิร์กมันเองอยากเรียนคณิตศาสตร์และวิทยาศาสตร์ธรรมชาติ เพื่อไม่ให้เกิดปัญหา เบิร์กมันทำงานอย่างหนักจนต้องหยุดเรียน ระหว่างหยุดเรียน เบิร์กมันสนใจด้านพฤกษศาสตร์และกีฏวิทยา และส่งตัวอย่างแมลงชนิดใหม่ ๆ หลายชนิดไปให้คาโรลัส ลินเนียส ในปี ค.ศ. 1758 เบิร์กมันกลับไปเรียนที่มหาวิทยาลัยอีกครั้งจนจบปริญญาเอกและเป็นอาจารย์สอนฟิสิกส์และคณิตศาสตร์ที่มหาวิทยาลัย เมื่อโยฮัน กอตต์ชอล์ก วอลเลเรียสเกษียณอายุ เบิร์กมันดำรงตำแหน่งศาสตราจารย์ด้านเคมีต่อและอยู่ในตำแหน่งจนกระทั่งเสียชีวิต

เบิร์กมันมีส่วนในการพัฒนาการวิเคราะห์เชิงปริมาณและการจัดหมวดหมู่แร่ธาตุ ในปี ค.ศ. 1771 สี่ปีหลังจากโจเซฟ พรีสต์ลีย์คิดค้นโซดา เบิร์กมันได้สร้างกระบวนการสร้างโซดาจากชอล์กที่ทำปฏิกิริยากับกรดซัลฟิวริก นอกจากนี้เบิร์กมันยังเป็นผู้ให้การสนับสนุนคาร์ล วิลเฮล์ม เชเลอ นักเคมีชาวเยอรมัน/สวีเดน

ด้านชีวิตส่วนตัว เบิร์กมันแต่งงานกับมาร์กาเรตา คาทารินา ทราสต์ ในปี ค.ศ. 1771 เขาเสียชีวิตในปี ค.ศ. 1784

ชื่อของเบิร์กมันได้รับการนำไปตั้งเป็นชื่อแร่ ทอร์เบอไนต์ และแอ่งดวงจันทร์ เบิร์กมัน
เพเทอร์ เบล็ชเชอร์

เพเทอร์ เบล็ชเชอร์ (; เกิด 3 กุมภาพันธ์ ค.ศ. 1934) เป็นนักกีฬายิงปืนชาวเยอรมัน เคยเข้าร่วมการแข่งขันโอลิมปิกฤดูร้อน 1972 และ โอลิมปิกฤดูร้อน 1984 ที่ประเทศเยอรมนีตะวันตก.
ดานา บรูก

แอชลีย์ เมย์ เซเบรา (Ashley Mae Sebera) เกิด 29 พฤศจิกายน ค.ศ. 1988 เป็นนักเพาะกาย, ผู้แข่งขันออกกำลังกาย, โมเดล, และนักมวยปล้ำอาชีพชาวอเมริกัน ปัจจุบันเซ็นสัญญากับWWEภายใต้ชื่อ ดานา บรูก (Dana Brooke)
คาเรน คล่องตรวจโรค

คาเรน คล่องตรวจโรค นิติโรจน์สกุล หรือชื่อในวงการบันเทิงคือ คาเรน คล่องตรวจโรค นักแสดง และนางแบบลูกครึ่งชาวไทย โด่งดังอย่างมากในช่วงปี พ.ศ. 2539-พ.ศ. 2543 จากการเป็นนักแสดงวัยรุ่นที่มีผลงานภาพยนตร์ เช่น เด็กเสเพล, มัจจุราชตามล่าข้าไม่สน เป็นต้น

คาเรน คล่องตรวจโรค นิติโรจน์สกุล ชื่อที่เป็นที่รู้จักในวงกว้าง คาเรน คล่องตรวจโรค (ชื่อเล่น: คาเร็น) เกิดวันพุธที่ 8 ธันวาคม พ.ศ. 2525 (ปีนักษัตร: ปีจอ) นักแสดง นางแบบชาวไทย เริ่มต้นมีผลงานเมื่อช่วงปี พ.ศ. 2538 เธอมีเอกลักษณ์ประจำตัวคือน้ำเสียงแหลมใสเป็นที่น่าจดจำของเธอ เธอจบการศึกษาระดับปริญญาตรี สาขาวิทยาศาสตร์การแพทย์ คณะวิทยาศาสตร์ มหาวิทยาลัยมหิดล

คาเรน เริ่มต้นเข้าสู่วงการด้วยวัยเพียง 11 ปี จากการถ่ายแบบนิตยสารวัยรุ่น เช่น นิตยสารเดอะบอยด์, นิตยสารสุดสัปดาห์, นิตยสาร Sister เป็นต้น และถ่ายโฆษณา และที่ทำให้เธอเป็นที่รู้จักของวัยรุ่นสมัยนั้นคงจะเป็นผลงานภาพยนตร์หลายๆเรื่อง ของค่ายยักษ์ใหญ่อย่างไฟว์สตาร์ โปรดักชั่น เช่น ตัวเก็งเต็งหนึ่ง "(ออกฉาย 19 ต.ค. 38)", เด็กเสเพล "(ออกฉาย 21 ต.ค. 39)" เป็นต้น

นอกจากนี้คาเรนยังเคยฝากผลงานละครโทรทัศน์เรื่อง กว่าจะถึงวันนั้น, ยุ่งนักรักซะเลย เป็นต้น คาเรนเลิกรับงานเพราะช่วงนั้นเอนทรานซ์ และรู้ตัวว่าจะต้องเรียนหนักมาก ขาดเรียนไม่ได้ก็เลยทุ่มเทกับการเรียน ผลงานก่อนออกจากวงการก็ทำรายการเด็กชื่อว่า Miracles Are All Around

ด้านชีวิตส่วนตัว สมรสกับ นายมงคล นิติโรจน์สกุล (ชื่อเล่น: เพค) เมื่อปลายปี พ.ศ. 2554 มีบุตร 1 คน

หวนคืนวงการอีกครั้งในฐานะพิธีกรรายการเพลงทางยูบีซี และออกอัลบั้มเพลงกับค่ายสมอล์รูม ก่อนจะเปลี่ยนมาทำงานเบื้องหลังในที่สุด
บรูโน ทิม

บรูโน ทิม (; ค.ศ. 1902–1972) เป็นนักถ่ายทำภาพยนตร์ประเทศเยอรมนี
เฮอร์มันน์ ฟาลเลนทิน

เฮอร์มันน์ ฟาลเลนทิน (24 พฤษภาคม ค.ศ. 1872 – 18 กันยายน ค.ศ. 1945) เป็นนักแสดงชายชาวเยอรมัน

เฮอร์มันน์เกิดที่กรุงเบอร์ลิน และเสียชีวิตขณะอายุ 76 ปี ที่กรุงเทลอาวีฟ ประเทศอิสราเอล
องค์การบริหารส่วนตำบลม่วงสามสิบ

เมื่อปี พ.ศ. 2540-2544 องค์การบริหารส่วนตำบลม่วงสามสิบได้ขอใช้หอประชุมอำเภอม่วงสามสิบเป็นที่ทำการชั่วคราว ต่อมาเมื่อปี พ.ศ. 2545 ได้ย้ายที่ทำการจากหอประชุมอำเภอม่วงสามสิบมาขอใช้ศูนย์เศรษฐกิจชุมชนของสำนักนายกรัฐมนตรี โดยมีเนื้อที่ 5 ไร่ เป็นอาคารที่ทำการถาวรจนถึงปัจจุบันสภาพพื้นที่ตำบลม่วงสามสิบ เป็นที่ราบเรียบ และเป็นเนินสูงในบางแห่ง มีลำห้วยและแหล่งน้ำกระจายอยู่ทั่วไป ลำห้วยสายสำคัญ คือ ลำห้วยมะหรี่ พื้นที่ส่วนใหญ่ใช้ทำเกษตรกรรมทำนา ที่ดิน สาธารณะประโยชน์

มีลักษณะร้อนชื้นสลับแห้งหรือลักษณะแบบทุ่งหญ้าเขตร้อนหรือเรียกอีกอย่างหนึ่งว่าทุ่งหญ้า สะวันนาอยู่ภายใต้เขตมรสุม ปัจจัยที่มีอิทธิพลต่อลักษณะภูมิอากาศของตำบลม่วงสามสิบ ได้แก่ ลักษณะแนวที่ตั้งลมมรสุมมวลอากาศเย็นจากประเทศจีน ทิศทางพายุหมุนเขตร้อนซึ่งส่วนใหญ่จะเป็นพายุดีเปรสชั่น ส่วนลักษณะฤดูกาล โดยปกติตามมาตรฐานสากลมีเพียงฤดูเดียว คือ ฤดูร้อนชื้นและร้อนแห้งแล้งแต่จำแนกตามภูมิศาสตร์ภูมิภาคประกอบด้วย 3 ฤดูกาล คือ

ที่ตั้งองค์การบริหารส่วนตำบลม่วงสามสิบอยู่ห่างจากถนนชยางกูร 1 กิโลเมตรจึงทำให้มีรถประจำวิ่งผ่านเป็นประจำหลายสาย คือ
แยกยุคล 2

แยกยุคล 2 () หรือที่รู้จักกันในนาม สามแยกยุคล หรือ สามแยกสวนมะลิ เป็นทางสามแยกจุดตัดถนนบำรุงเมือง และถนนยุคล 2 ในพื้นที่แขวงวัดเทพศิรินทร์และแขวงคลองมหานาค เขตป้อมปราบศัตรูพ่าย กรุงเทพมหานคร ในย่านสวนมะลิ

นอกจากนี้แยกยุคล 2 ยังถือได้ว่าเป็นสามแยกฝาแฝดกับ "สามแยกอนามัย" (ถนนบำรุงเมือง ตัดกับ ถนนพลับพลาไชย) ซึ่งเป็นสามแยกถัดไป เนื่องจากเสาไฟจราจรตั้งแบบเดียวกันเมื่อมองมาจากถนนบำรุงเมือง ซึ่งความแตกต่างของสามแยกทั้งสองอยู่ที่ ที่แยกอนามัยมีการติดกล้องวงจรปิดบริเวณเสาไฟจราจร 4 เสา ส่วนแยกยุคล 2 จะมีเสากล้องแยกออกมา 2 เสา (บริเวณแยกและบริเวณซอยสวนมะลิ 3) และไฟสำหรับข้ามถนน โดยที่แยกอนามัย จะมีไฟสำหรับข้ามถนน 3 เสาไฟจราจร แต่แยกยุคล 2 มีเพียงเสาเดียว อีกประการคือ จำนวนเสาไฟจราจรที่แยกอนามัยมี 6 เสา ส่วนแยกยุคล 2 มีเพียง 4 เสาเท่านั้น

ถนนยุคล เป็นถนนสายสั้น ๆ โดยแบ่งแยกออกเป็นถนนยุคล 1 ซึ่งมีลักษณะเป็นซอยตัดแยกจากถนนบำรุงเมือง เชื่อมกับซอยเทวีวรญาติ ที่ตัดแยกจากถนนพลับพลาไชย ด้านฝั่งตรงข้ามกับวัดเทพศิรินทราวาสราชวรวิหาร และถนนยุคล 2 ซึ่งมุ่งหน้าเข้าสู่ถนนเสือป่า ที่สี่แยกโรงพยาบาลกลาง โดยชื่อ "ยุคล" ทั้งที่เป็นชื่อถนนและทางแยก ตั้งตามพระนามของสมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศร์  พระราชโอรสในพระบาทสมเด็จพระจุลจอมเกล้าเจ้าอยู่หัว องค์ผู้ทรงเป็นต้นราชสกุลยุคล
ชนชั้นขุนนาง

ชนชั้นขุนนาง () เป็นชนชั้นทางสังคมที่อยู่รองลงมาจากชนชั้นเจ้า ชนชั้นนี้ถือครองสิทธิ์หรือชื่อเสียงมากกว่าชนชั้นอื่นในสังคมเป็นส่วนใหญ่ มีการสืบทอดสิทธิ์ต่างๆเป็นรุ่นต่อรุ่น โดยที่สิทธิ์ของชนชั้นขุนนางอาจหมายถึง ความได้เปรียบเหนือกว่าชนชั้นอื่น หรืออาจเป็นเกียรติยศใหญ่โต ซึ่งมีบริบทแตกต่างกันไปในแต่ละประเทศและในแต่ละยุค ในสมัยก่อน การเป็นชนชั้นขุนนางและมีอภิสิทธิ์ต่างๆ มักจะถูกกำหนดหรือประกาศขึ้นโดยชนชั้นปกครอง แต่ถึงกระนั้น บุคคลอื่นนอกเหนือไปจากนี้ที่มีเงินทอง วิถีชีวิต หรือแวดวงคล้ายคลึงก็อาจจะเป็นเครื่องหมายเด่นที่จะถูกนับรวมเป็นชนชั้นขุนนาง แม้ว่าโดยหลักการแล้ว ชนชั้นขุนนางจะต้องมีปราสาทเป็นของตัวเองและคอยแสวงหาซึ่งอำนาจ ทรัพย์สมบัติ กำลังทหาร หรือความเป็นที่โปรดปรานของราชวงศ์ และการที่สามัญชนจะเป็นชนชั้นขุนนางได้นั้น มักจะใช้วิธีเข้าหาราชวงศ์เพื่อเป็นที่โปรดปราน

ในชนชั้นขุนนางเองก็จะมีการแบ่งออกเป็นอีกหลายระดับ ในประเทศที่ปกครองโดยกษัตริย์มักจะมีกฎหมายหรือข้อบัญญัติเกี่ยวกับชนชั้นขุนนาง แต่ในบางอดีตประเทศที่เป็นสาธารณรัฐก็มีกฎหมายที่เกี่ยวเนื่องเช่นเดียวกัน อาทิ สาธารณรัฐดัตช์ (ค.ศ. 1581–1795), สาธารณรัฐเจนัว (ค.ศ. 1005–1815), สาธารณรัฐเวนิส (ค.ศ. 697–1797) เป็นต้น ในปัจจุบันยังคงมีอีกหลายประเทศที่มีข้อบัญญัติทางชนชั้นอยู่ในลักษณะไม่สืบทอดสิทธิ์ อาทิ ประเทศซานมารีโน, นครรัฐวาติกันในยุโรป 
แม้ว่าระบบขุนนางในประเทศส่วนใหญ่เป็นระบบขุนนางสืบตระกูลก็ตาม แต่ก็มีบางประเทศ(เช่นจีนหรือสยาม) ที่ตำแหน่งขุนนางยึดติดอยู่เฉพาะบุคคล ไม่มีการส่งต่อตำแหน่งและสิทธิไปถึงรุ่นลูกหลาน หากลูกหลานอยากจะเป็นขุนนางก็ต้องใช้ความรู้ความสามารถผ่านการสอบหรือใช้เส้นสายในการได้มาซึ่งบรรดาศักดิ์